cyanic-selkie/wikianc huggingface dataset:
Ռենատ Յանբաև
Կարիերա
2007 թվականի առաջնության առաջին շրջանից հետո «Կուբանից» տեղափոխվել է Մոսկվայի «Լոկոմոտիվ»։ Նորամուտը կատարել է ԲԿՄԱ-ի դեմ խաղում։ Շուտով դարձել է հիմնական կազմի խաղացող և հանդես եկել Ռուսաստանի հավաքականում։ 2009 և 2010 մրցաշրջաններին եղել է «Լոկոմոտիվի» անփոխարինելի խաղացողներից՝ առաջնությունում անցկացնելով 30 հնարավորից 30 խաղ։ 2010 մրցաշրջանի ավարտին առաջարկներ է ստացել «Ռուբինից» ու «Զենիթից», բայց «Լոկոմոտիվը» հրաժարվել է վաճառել նրան ։ 2011 թվականի օգոստոսի 18-ին Եվրոպայի Լիգայի որակավորման փուլի 4-րդ շրջանի՝ Տրնավայի «Սպարտակ» ակումբի դեմ խաղի (2:0) 34-րդ րոպեին խփել է իր առաջին գոլը «Լոկոմոտիվի» կազմում։ 2012 թվականն սկսել է որպես հիմնական կազմի խաղացող, սակայն շուտով մրցակցությունում զիջել է Անդրեյ Եշչենկոյին։
2012 թվականի սեպտեմբերի 6-ին վարձավճարով տեղափոխվել է Պետերբուրգի «Զենիթ» ։ 2012 թվականի նոյեմբերի 26-ին ԲԿՄԱ-ի դեմ խաղում խփել է իր առաջին գոլը թիմի կազմում ։
Ձմռանը վերադարձել է «Լոկոմոտիվ»՝ նորից դառնալով հիմնական կազմի խաղացող։ 2013 թվականի մայիսի 5-ին Ալեքսեյ Միրանչուկի փոխանցումից հետո «Լոկոմոտիվ» ակումբի կազմում խփել է իր առաջին գոլը Պրեմիեր Լիգայում՝ գրավելով Պերմի «Ամկար» ակումբի դարպասը (4:2)։ 2017 թվականի հունիսի 5-ին հեռացել է թիմից՝ չերկարաձգելով պայմանագրի ժամկետը դրա ավարտից հետո ։ Դարձել է երեք ինքնագոլի հեղինակ Լոկոմոտիվի կազմում, որոնցից երկուսը խփել է 2010 թվականի սեպտեմբերի 19-ին (1:1) և 2011 թվականի հունիսի 10-ին (2:2) «Տոմի» դեմ խաղերում և մեկը 2011 թվականի օգոստոսի 25-ին՝ Տրնավայի «Սպարտակ» ակումբի դեմ խաղում (2:2)։
2017 թվականի հունիսի 13-ին կնքել է երկու տարվա պայմանագիր «Կրասնոդարի» հետ ։ Թիմի կազմում անցկացրել է երեք խաղ. հուլիսի 27-ին մասնակցել է Եվրոպայի Լիգայի որակավորման 3-րդ փուլի՝ «Լյունգբյուի» դեմ խաղին (2:1), օգոստոսի 13-ին՝ Ռուսաստանի առաջնության 6-րդ տուրի՝ «Ամկարի» դեմ խաղին (1:1) և սեպտեմբերի 20-ին՝ Ռուսաստանի գավաթի 1/16 եզրափակչի՝ «Տոմ» ակումբի դեմ խաղին (1:2)։ 2018 թվականի հուլիսի 24-ին պայմանագիրը խզվել է երկկողմանի համաձանությամբ ։
Կարիերան հավաքականում
2008 թվականի մայիսին ընդգրկվել է Ռուսաստանի հավաքականի հայտացուցակում՝ մասնակցելու 2008 թվականի Եվրոպայի առաջնության Շվեցարիայի և Ավստրիայի դեմ խաղերին։ Մայիսի 28-ին կատարել է նորամուտը Ռուսաստանի ազգային հավաքականի կազմում՝ մասնակցելով Սերբիայի հավաքականի դեմ ընկերական խաղին (2:1)։
Խաղացողի բնութագիր
Ռուսաստանի հավաքականի նախկին գլխավոր մարզիչ Գուս Հիդինգի կարծիքով՝ աշխարհի ամենաարագ խաղացողներից մեկն է ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:ԲԿՄԱ Մոսկվայի ֆուտբոլիստներ Կատեգորիա:Անժիի ֆուտբոլիստներ Կատեգորիա:Խիմկիի ֆուտբոլիստներ Կատեգորիա:Լոկոմոտիվ Մոսկվայի ֆուտբոլիստներ Կատեգորիա:Զենիթի ֆուտբոլիստներ Կատեգորիա:Ռուսաստանի սպորտի վաստակավոր վարպետներ Կատեգորիա:Ֆուտբոլի պաշտպաններ Կատեգորիա:Ռուսաստանի Պրեմիեր Լիգայի խաղացողներ
Կոռնելիա Հոլոշի
Կոռնելիա Հոլոշի (հունգ.՝ Hollósy Kornélia, ), հունգարահայ երգչուհի (մեցցո սոպրանո)։
Կենսագրություն
Կոռնելիա Հոլոշին ծնվել է 1827 թվականին Սամոշույվարում։ Կատարելագործվել է Իտալիայում, արժանացել կոմպոզիտոր Գ. Դոնիցետտիի դրվատանքին։ Եղել է Բուդապեշտի օպերային թատրոնի առաջատար մեներգչուհի (Մելինդա՝ Ֆ. Էրկելի «Բանկ բան», 1861) և նշանավոր կամերային երգչուհի։ Ժամանակի հունգարական ազգային օպերաների և թատրոնի կատարողական արվեստների գեղարվեստական մակարդակի բարձրացումը պայմանավորվել է նաև Հոլոշիի արվեստով։ Հյուրախաղերով հանդես է եկել Վիեննայում, Բուխարեստում, Վարշավայում, Փարիզում և այլուր։ Մերժել է ֆրանսիացի կոմպոզիտոր Ջ. Մեյերբերի՝ Փարիզի «Գրանդ օպերա»-ում երգելու հրավերը՝ մնալով Բուդապեշտի օպերային թատրոնում։ Նրան բարձր են գնահատել կոմպոզիտորներ Ֆ. Լիստը, Գ. Դոնիցետտին։ Հոլոշիին անվանել են «Հունգարիայի սոխակ»։ Բեմը թողել է 1865 թվականին։
Կոռնելիա Հոլոշին մահացել է 1890 թվականին։
Գրականություն
Կատեգորիա:Հունգարացի օպերային երգչուհիներ
Պապորոտնիկովո
Պապորոտնիկովո (Папоротниково), գյուղ Ռուսաստանի Լենինգրադի մարզի Վիբորգսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Վիբորգսկի շրջանի բնակավայրեր
Կառլթոն Ուոթկինս
Վաղ տարիներ
Կառլթոն Է. Ուոթկինսը ծնվել է 1829 թվականի նոյեմբերի 11-ին, Նյու Յորքի Օնեոնտա քաղաքում, հյուսն Ջոն Ուոթկինսի և նրա կնոջ՝ պանդոկապան Ջուլիայի ընտանիքում։ Հետագայում նրանք ունեցել են ևս յոթ երեխա։ Կառլթոնը եղել է որսորդ ու ձկնորս, երգել է ակումբի երգչախմբում և պրեսբիտերական եկեղեցու երգչախմբում ։ Նրա երկրորդ անունը վեճի առարկա է եղել. որոշ աղբյուրներ անվանել են Յուջին (Eugene), իսկ մյուսները՝ Էմմոնս (Emmons) :
1851 թվականին Ուոթկինսը և նրա մանկության ընկերը՝ Քոլիս Հանթինգթոնը, ոսկի գտնելու հույսով տեղափոխվել են Սան Ֆրանցիսկո ։ Սակայն նրանք այս գործում հաջողություն չեն ունեցել. Ուոթկինսը հայտնի է դարձել որպես լուսանկարիչ իր տաղանդով, իսկ Հանթինգթոնը դարձել է «Մեծ քառյակ»՝ Խաղաղ օվկիանոսյան կենտրոնական երկաթուղու սեփականատերերից մեկը ։ Հետագայում դա օգտակար է եղել նաև Ուոթկինսին։
Գործունեության սկիզբ
Սան Ֆրանցիսկոյում գտնվելու առաջին երկու տարիներին Ուոթկինսը չի զբաղվել լուսանկարչությամբ։ Սկզբում նա աշխատել է ընկերոջ՝ Հանթինգթոնի մոտ՝ նյութեր մատակարարելով լեռնահանքային արդյունաբերության համար։ Այնուհետև աշխատել է որպես վաճառող Ջորջ Մյուրեյի գրախանութում, որը գտնվում էր հայտնի դագերոտիպ նկարիչ Ռոբերտ Հ. Վանսեի արվեստանոցի մոտ ։ Այն բանից հետո, երբ վերջինիս աշխատակիցն անսպասելիորեն թողել է իր աշխատանքը, Վենսը, իմանալով Ուոթկինսի հաճելի բնավորությունը, հրավիրել է նրան իր բացակայության ժամանակ հետևել ստուդիայի աշխատանքին ։
Նախքան Վենսի հետ աշխատելը Ուոթկինսը ոչինչ չի իմացել լուսանկարչության մասին։ Վենսը նրան ծանոթացրել է այս արվեստի հիմնական տարրերին՝ պլանավորելով վերադառնալուն պես՝ դիմանկարներ նկարել։ Սակայն, երբ Վենսը վերադարձել է, բացահայտել է, որ իր բացակայության ժամանակ Ուոթկինսը բավականին հաջողել է լուսանկարչության մեջ, իսկ հաճախորդները գոհ են ։
Ճանաչում
1858 թվականին Ուոթկինսը պատրաստ էր սկսել սեփական լուսանկարչական բիզնեսը։ Նա ընդունել է բազմաթիվ պատվերներ, ներառյալ Ջեյմս Մեյսոն Հայթչինգսի համար «Illustrated California Magazine»-ը և Ջոնի և Ջեսսի Ֆրեմոնտների Մարիպոսայում գտնվող հանքարդյունաբերական հողատարածքի փաստաթղթավորումը ։ Նա պատրաստել է դագերոտիպային ստերեո պատկերներ (նույն տեսարանի երկու գրեթե նույնական պատկերներ, որոնք դիտվում էին ստերեոսկոպի միջոցով՝ խորության պատրանք ստեղծելու համար) Almaden Quicksilver Mines-ում։ Դրանք օգտագործվել են դատական հնչեղություն ստացած ​​գործընթացում՝ ամրապնդելով Ուոթկինսի՝ որպես լուսանկարչի հեղինակությունը ։
1861 թվականի հուլիսին Ուոթկինսը որոշել է գնալ Յոսեմիթե հովիտ։ Նա իր հետ վերցրել է մամոնտ-ֆոտոխցիկ, որտեղ օգտագործվում էին 18 x 22 դյույմ չափի ապակե թիթեղներ և ստերեոսկոպիկ տեսախցիկ ։ Վերջինս անհրաժեշտ էր օբյեկտին խորություն տալու համար, իսկ մամոնտ-թիթեղյա տեսախցիկն անհրաժեշտ էր ավելի մանրամասն դետալներ դրոշմելու համար ։ Լուսանկարիչը վերադարձել է երեսուն մամոնտ-թիթեղներով և հարյուր ստերեո նեգատիվով։ Սրանք Յոսեմիթի առաջին լուսանկարներից էին, որոնք տեսել են ԱՄՆ-ի Արևելքում ։ 1864 թվականին Ուոթկինսին վարձել են Կալիֆոռնիայի նահանգային երկրաբանական ծառայությունում Յոսեմիթը լուսանկարնելու համար ։
1867 թվականին Ուոթկինսը բացել է իր առաջին հանրային պատկերասրահը, որը դարձել է Յոսեմիթիի գեղարվեստի շքեղ պատկերասրահը, ինչպես նաև իր լուսանկարներն ուղարկել է Փարիզի Համաշխարհային ցուցահանդես, որտեղ մեդալ է շահել ։ Նա ցույց է տվել Խաղաղ օվկիանոսյան առափնյա հարյուրից ավելի մեծ տեսարաններ և ավելի քան հազար պատկեր, որոնք հասանելի էին ստերեոսկոպիայի միջոցով ։ Չնայած որպես նկարիչ ճանաչմանը՝ Ուոթկինսը հաջողություն չի ունեցել որպես գործարար և, ի վերջո, կորցրել պատկերասրահը՝ հօգուտ իր վարկատու Ջեյ Ջեյ Կուկի ։
Հետագա տարիներ
Կուկի պատճառով Ուոթկինսը կորցրել է ոչ միայն իր ստուդիան, այլ նաև այնտեղ եղած ամեն ինչ ։ Երբ Կուկը և լուսանկարիչ Իսայա Թաբերը ստանձնել են Յոսեմիթի արվեստի պատկերասրահի շահագործումը, սկսել են վերարտադրել Ուոթկինսի աշխատանքները՝ նրան ոչինչ չվճարելով ։ 19-րդ դարում լուսանկարչությունում հեղինակային իրավունքի մասին օրենքներ չեն եղել, և Ուոթկինսը ոչինչ չի կարողացել անել գրագողության դեմ պայքարելու համար։ Դրանից հետո նա սկսել է վերստեղծել կորցրած պատկերները՝ այն անվանելով «Նոր սերիա» ։
1890-ական թվականներին Ուոթկինսը սկսել է կորցնել տեսողությունը։ Նրա վերջին պատվերը Ֆիբի Հերսթից է եղել՝ լուսանկարել նրա Hacienda del Pozo de Verona-ն։ Ուոթկինսը չի կարողացել ավարտել այս աշխատանքը վատ տեսողության և ինքնազգացողության վատթարացման պատճառով։ 1895-1896 թվականներին աշխատանքի բացակայության պատճառով նա այլևս չի կարողացել վճարել բնակարանի վարձը։ Ընտանիքի հետ միասին 18 ամիս ապրել է լքված երկաթուղային վագոնում ։
Ուոթկինսն իր աշխատանքի մեծ մասը պահել է Մարկետ սթրիթ փողոցում գտնվող ստուդիայում։ Այս ստուդիան ավերվել է 1906 թվականի Սան Ֆրանցիսկոյի երկրաշարժից և հրդեհից։ Անթիվ լուսանկարներ, նեգատիվներ և նրա ստերեոսկոպիկ պատկերների մեծ մասն անվերադարձ կորել են։ Այս անդառնալի կորստից հետո նա տեղափոխվել է Կապայի ագարակ ։
Ագարակ տեղափոխվելուց երեք տարի անց Ուոթկինսը ճանաչվել է անգործունակ և հանձնվել դստեր՝ Ջուլիայի խնամքին։ Ջուլիան մեկ տարի կերակրել է հորը, իսկ հետո, 1910 թվականին, նրան ուղարկել Նապայի հոգեկան հիվանդների պետական ​​հիվանդանոց, որից հետո Ուոթկինսի կինը՝ Ֆրենսիսը, ինքն իրեն այրի է կոչել։ Ուոթկինսը մահացել է 1916 թվականին և թաղվել հիվանդանոցի տարածքում գտնվող աննշան գերեզմանոցում ։
Յոսեմիթե ազգային պարկ
Ուոթկինսը հաճախ է լուսանկարել Յոսեմիթեն և հսկայական ազդեցություն ունեցել քաղաքագետների վրա, երբ քննարկել է այս բնական վայրի՝ որպես ազգային պարկի պահպանությունը։ Ուոթկինսի լուսանկարների շնորհիվ Յոսեմիթե հովիտը դարձել է խորհրդանշական բնական հուշարձան, շատերը ցանկություն են ունեցել այցելել այնտեղ։ Բացի այդ, այս պատկերները նպաստել են Յոսեմիթե ազգային պարկ վերածվելուն։ Սենատոր Ջոն Քոննեսը Ուոթկինսի նկարները ներկայացրե է Կոնգրեսում ։ Նկարները շահագրգռել են նախագահ Աբրահամ Լինքոլնին, և նա 1864 թվականին ստորագրել է Յոսեմիթյան դրամաշնորհ, օրինագիծ, որով Յոսեմիթե հովիտը ճանաչվել է անձեռնմխելի։ Օրինագիծը ճանապարհ է բացել 1872 թվականին Ելոուսթոուն ազգային պարկի և ԱՄՆ ազգային պարկերի ամբողջ համակարգի ստեղծման համար ։ Յոսեմիթեի բազմաթիվ լեռներից մեկը կոչվել է Ուոթկինս՝ ի պատիվՅոսեմիթյան հովտի պահպանության գործում Ուոթկինսի մասնակցության ։
Շրջակա միջավայրի պահպանություն
1864 թվականին Լինքոլնի ընդունած օրենքը հաճախ դիտվել է որպես շրջակա միջավայրի պաշտպանության սկիզբ ամերիկյան քաղաքականության մեջ, և Ուոթկինսի աշխատանքն այս գործընթացի կարևոր մասն է, քանի որ այն մեծ ազդեցություն է ունեցել Յոսեմիթեի պահպանման և ազգային պարկերի համակարգի ստեղծման սկզբի վրա։ Ուոթկինսի լուսանկարները բնությունը պատկերել են այնպես, որ գրավել են ամերիկացիների ուշադրությունը։ Նա ստեղծել է վայրի բնության վսեմ պատկերներ, մարդու կողմից անձեռնմխելի լանդշաֆտներ։ Այս պատկերները դարձել են սրբապատկերներ, որոնք օգնել են առաջ տանել շրջակա միջավայրի պահպանության իդեալները ։
Հսկա գրիզլի
Ուոթկինսը լուսանկարել է Կալիֆոռնիայի հսկայական սեքվոյա ծառերից մեկը, որը կոչվում է Giant Grizzly: Այս լուսանկարն արվել է նրա մամոնտ-թիթեղներից մեկի օգտագործմամբ՝ թույլ տալով լուսանկարչին որսալ ամբողջ ծառն այնպես, ինչպես նախկինում հնարավոր չէր։ Ուոթկինսը, բացի աննախադեպ պատկերներ ստեղծելուց, արդեն շատ հայտնի էր, և լուսանկարչությունն արագորեն հանրաճանաչություն է ձեռք բերել։ Մինչ Ուոթկինսը պաշտպանում էր ծառերի պահպանումը, նրա լուսանկարներն ամերիկյան հասարակության մեջ նպաստել են տուրիզմի զարգացմանը, ինչը, իր հերթին, հանգեցրել է ավելի լայն առևտրայնացման և, որպես արդյունք, հսկա սեքվոյաների պակասելուն ։
Ծանոթագրություններ
Կատեգորիա:Ամերիկացի լուսանկարիչներ Կատեգորիա:19-րդ դարի լուսանկարիչներ
Հուզական ինտելեկտ (գիրք)
Հուզական ինտելեկտ․ ինչու է այն երբեմն ավելի կարևոր, քան IQ-ն (Emotional Intelligence: Why It Can Matter More Than IQ), գիրք, որի հեղինակն է ամերիկացի գրող, հոգեբան Դենիել Գոուլմանը։ Այն հրատարակվել է 1995 թվականին։ Գրքում հեղինակը պնդում է, որ հաջողության հասնելու համար հուզական ինտելեկտը նույնչափ կարևոր է, որքան IQ-ն, այդ թվում՝ մարդու կյանքի ակադեմիական, մասնագիտական, սոցիալական և միջանձնային ասպեկտներում ։ Ըստ Գոուլմանի՝ հուզական ինտելեկտը հմտություն է, որը կարելի է ուսուցանել և զարգացնել։ Գրքում հեղիկնակը նախանշում է դպրոցական ծրագրում հուզական հմտությունների ուսուցումը ներառելու մեթոդներ։
Ծանոթագրություններ
Կատեգորիա:Դենիել Գոուլմանի գրքեր Կատեգորիա:1995 թվականին հրատարակված գրքեր Կատեգորիա:Գրքեր հոգեբանության մասին Կատեգորիա:Անգլերեն գրքեր Կատեգորիա:Գիտահանրամատչելի գրքեր
Զամոշկի (գյուղ, Գագարինսկի շրջան)
Զամոշկի (Замошки), գյուղ Ռուսաստանի Սմոլենսկի մարզի Գագարինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
Սնիտովկա
Սնիտովկա (Снітівка), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Սնիտովկա գյուղում բնակվում էր 423 մարդ։ Բնակավայրը զբաղեցնում է 2804 կմ² տարածք։ Բնակչության խտությունը կազմում էր 150,86 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Լետիչևի շրջանի բնակավայրեր Կատեգորիա:Ուկրաինայի գյուղեր
Ուլիցա (գյուղ, Սերեդինա-Բուդայի շրջան)
Ուլիցա (Улиця), գյուղ Ուկրաինայի Սումիի մարզի Սերեդինա-Բուդայի շրջանում։
Տիրսհայմ
Տիրսհայմ (Thiersheim), կոմունա Գերմանիայի Բավարիա երկրամասում։ Ենթարկվում է Վերին Ֆրանկոնիա շրջանին։ Գտնվում է Վունզիդել Ֆիխտելի շրջանի կազմում։ Բնակչությունը կազմում է 1918 մարդ (ըստ 2010 թվականի դեկտեմբերի 31-ի)։ Տարածքը կազմում է 23,69 կմ²։ Պաշտոնական կոդ՝ 09 4 79 158։
Ուլիցա (գյուղ, Սերեդինա-Բուդայի շրջան)
2001 թվականի տվյալներով Ուլիցա գյուղում բնակվում էր 21 մարդ։
Արտաքին հղումներ
Կատեգորիա:Ուկրաինայի Սումիի մարզի Սերեդինա-Բուդայի շրջանի բնակավայրեր Կատեգորիա:Ուկրաինայի գյուղեր
Լինկոլն շրջան (Մեն)
Լինկոլն շրջան (Lincoln County), ԱՄՆ Մեն նահանգի 16 վարչական միավորներից մեկը։ Ընդհանուր տարածությունը 1.813 կմ² է, բնակչությունը՝ 34.457 մարդ (2010 թ. տվյալներով)։ Շրջկենտրոնն է Ուիսքասետ բնակավայրը։ Կազմավորվել է 1760 թ.։
Կատեգորիա:Մենի շրջաններ
Նվիրում
«Նվիրում», ազգային, կրթական, մշակութային պարբերաթերթ, 1968 թվականից՝ տարեգիրք։ ՀԲԸՄ Հովակիմյան-Մանուկյան վարժարանի հրատարակություն։
Պատմություն
Լույս է տեսել 1953-1975 թվականին Բեյրութում։ Պատասխանատու խմբագիրներն են եղել Օննիկ Սարգիսյանը, Գ. Կարպիսյանը, Զարեհ Մելքոնյանը և ուրիշներ։
Պարբերականն անդրադարձել է կրթօջախի առօրյային, լիբանանահայ համայնքի ուշագրավ իրադարձություններին, ՀԲԸՄ-ի գործունեությանը, տպագրել է սփյուռքահայ հեղինակների և վարժարանի սաների ստեղծագործություններից։ Ունեցել է ֆրանսերեն, անգլերեն, արաբերեն էջեր։
Կատեգորիա:Հայկական պարբերականներ Կատեգորիա:Լիբանանի պարբերականներ
(4377) Կորեմորի
(4377) Կորեմորի (Koremori), աստերոիդ աստերոիդների հիմնական գոտում։ Հայտնաբերվել է 1987 թվականի ապրիլի 4-ին Ցունեո Նիջիմայի և Տակեշի Ուրատայի կողմից Օջիմայում ։
Միջին հեռավորությունը Արեգակից կազմում է 2,376099 ա. մ., առավելագույնը մոտենում է 2,2006 ա. մ. հեռավորության վրա և հեռանում 2,5516 ա. մ. ։ Արեգակի շուրջ մեկ ամբողջական պտույտ է կատարում 1337,81 երկրային օրվա ընթացքում, իր ուղեծրով շարժվելով միջինում 0,269096 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,6° անկյուն։
Արտաքին հղումներ
Կատեգորիա:1987 թվականին հայտնաբերված աստղագիտական մարմիններ Կատեգորիա:Ցունեո Նիջիմայի կողմից հայտնաբերված աստերոիդներ Կատեգորիա:Տակեշի Ուրատայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
ԱՄՆ միներալների, ապարների, քարերի և թանկարժեք քարերի ցուցակ
ԱՄՆ այն նահանգները, որոնք ունեն օգտակար հանածոների նշանակալի պաշարներ, հաճախ ստեղծում են պետական միներալ, ապար, քար, կամ թանկարժեք քար, որպեսզի խթանեն պատմության և տուրիզմի հետաքրքրվածությունը բնական պաշարների նկատմամբ։ Բայց բոլոր նահանգները չէ, որ ունեն պաշտոնապես հաստատված միներալ, ապար, քար, կամ թանկարժեք քար։
Ներքոբերյալ աղյուսակում փակագծերում նշված տարեթիվն իրենից ներկայացնում է տարին, որի ընթացքում այդ միներալը, ապարը, քարը, կամ թանկարժեք քարը պաշտոնապես ընդունված է եղել որպես պետական սիմվոլ կամ էմբլեմ։
Նշումներ
1. California in 1965 became the first state to name an official state rock. A 2010 effort led by State Senator Gloria J. Romero, a Democrat from Los Angeles, sought to remove serpentine from its perch as the state's official stone. Organizations such as the Asbestos Disease Awareness Organization have supported the move as the olive green rock is a source of chrysotile, a form of asbestos that can cause mesothelioma and other forms of cancer. Geologists have rallied to oppose the bill, arguing that there is no way to be harmed from casual exposure to serpentine. The bill did not reach a final vote and died in committee at the end of August 2010. In 1986, California named benitoite as its state gemstone, a form of the mineral barium titanium silicate that is unique to the Golden State and only found in gem quality in San Benito County.
3. Florida's State Gem, moonstone was adopted to highlight Florida's role in the United States' Lunar program which first landed astronauts on the Moon.
4. Massachusetts has 3 official state rocks: State Historical Rock (Plymouth Rock), State Explorer Rock (Dighton Rock), and State Building and Monument Stone (Granite).
5. A measure passed the Oregon Senate in March 1965 naming the thunderegg as Oregon's state rock, in a move that was supported as a way to stimulate tourism in the state. The thunderegg, a nodule-like geological structure, similar to a geode, that is formed within a rhyolitic lava flow, were said by the Native Americans of Warm Springs to have been created by thunder spirits that lived in the craters of Mount Hood and Mount Jefferson.
6. In 2009, West Virginia named bituminous coal as its official state rock, in a resolution that noted that the coal industry plays an "integral part of the economic and social fabric of the state". West Virginia joined Kentucky and Utah which also recognize coal as a state mineral or rock. The drive to name coal as an official state symbol was initiated by a high school student from Wharncliffe, West Virginia, who initiated her project at a school fair and collected 2,500 signatures on a petition that was submitted to legislators.
Ծանոթագրություններ
Կատեգորիա:Պետական խորհրդանիշներ Կատեգորիա:Միներալներ Կատեգորիա:Ապարներ
Ժողովածու (1685)
Ժողովածու (1685), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1685 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 14,8X10,8 սմ չափս։ Ձեռագիրը կազմված է 212 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Պահպանակը ունի 4 էջ, գրված է՝ մագաղաթի վրա՝ բոլորագիծ երկաթագրով։ Կազմը` կաշեպատ տախտակ դրոշմազարդ, աստառը՝ վարդագույն մետաքս։ Հիշատակարաններ՝ հետագայի՝ 3ա (1762 թ.), կնիք՝ 4ա (1766 թ., Յովսեփ վարդապետ) ։
Ծանոթագրություններ
Կատեգորիա:Մատենադարանի ձեռագրեր
Beautiful Liar
Գրելու պատմությունը
Բիոնսեն հաստատել է իր և Շակիրայի համագործակցության փաստը Univision-ի հետ 2006 թվականի դեկտեմբերին հարցազրույցի ժամանակ ։ MTV-ի հետ հարցազրույցի ժամանակ նա պատմել է, թե ինչպես է հանդիպել Շակիրային տարբեր մրցանակաբաշխությունների ժամանակ և թե ինչպես նրանք պայմանավորվեցին միասին դուետ ձայնագրել ։ Բիյոնսեի B'Dayալբոմի ձայնագրման ժամանակ Շակիրան գտնվում էր համերգային շրջագայությունում, բայց դա չխանգարեց երգչուհիներին գտնել ժամանակ երգը ձայանգրելու համար ։ Երգի վոկալային հատվածները ձայնագրվել են տարբեր ստուդիաներում ։
Ստեղծագորժությունը
«Beautiful Liar»-ը երգ է R&B ոճում, գրված սոլ մինոր տոնայնությամբ, րոպեում 96 հարված տեմպով։ Բիոնսեի վոկալի տոնայնությունը երգում՝ Սոլ3 ից Սի♭5 է ։
Հրատարակություն
«Beautiful Liar»-ը համացանցում թողարկվել է անվճար ներբեռնմամբ ։ Սինգլը թողարկվել է 2007 թվականի ապրիլի 28-ին Մեծ Բրիտանիայում և 2007 թվականի մայիսի 15-ին ԱՄՆ-ում։
«Beautiful Liar»-ը ստացել է մրցանակ «Լավագույն միասին վոկալային փոփ կատարում» անվանակարգում Գրեմմիի 50-րդ մրցանակաբաշխության ժամանակ ։ Երգի իսպանական տարբերակը նոմինացվել է Latin Grammy Awards-ի տարվա երգ անվանակարգում ։ Սինգլը ստացել է Ivor Novello Awards մրցանակ որպես 2008 թվականի ամենավաճառվող սինգլ Մեծ Բրիտանիայում ։
Դիրքերը հիթ-շքերթներում
«Beautiful Liar»-ը դեբյուտացվել է Billboard Hot 100 հիթ-շքերթի 94-րդ հորիզոնականում։ Հաջորդ շաբաթ երգը հայտնվել է 3-րդ հորիզոնականում և դարձել Hot 100 հիթ-շքերթի ռեկորդը, մինչև այն չի սահմանվել Բրիթնի Սփիրսի կողմից 2008 թվականին ։ Billboard Pop 100 հիթ շքերթում սինգլը 77-րդ հորիզոնականից հայտնվել է 3-րդ հորիզոնականում մեկ շաբաթվա ընթացքում։ «Beautiful Liar»-ը դեբյուտացվել է Billboard Hot Digital Tracks և Hot Digital Songs հիթ-շքերթների առաջին հորիզոնականում ։ 2009 թվականի փետրվարին «Beautiful Liar»-ը ստացել է պլատինե սինգլի կարգավիճակ և վաճառվել է ավելի քան 1.000.000 օրինակ վաճառքով ։
Սինգլը զբաղեցրել է առաջին հորիզոնականը 32 երկրների հիթ-շքերթներում ։ Մեծ Բրիտանիայում առաջին շաբաթվա ընթացքում վաճառվել է սինգլի 37.500 ներբեռված օրինակ Սկավառակի թողարկումից հետո սինգլը զբաղեցրել է առաջին հորիզոնականը Մեծ Բրիտանիայում ,։ դառնալով Բիոնսեի 3-րդ և Շակիրայի 2-րդ սինգլը, որը զբաղեցրել էր այդպիսի բարձր հորիզոնականներ 2007 թվականի հունիսի 20-ին սինգլը ստացել է արծաթե կարգավիճակ Մեծ Բրիտանիայում, որտեղ վաճառվել է ավելի քան 200.000 օրինակ ։
Ավստրալիայում սինգլը զբաղեցրել է 5-րդ հորիզոնականը և դարձել 51-րդ սինգլը ամբողջ 2007 թվականի հիթ-շքերթում ։ Այդտեղ սինգլը ստացավ պլատինե կարգավիճակ ։ «Beautiful Liar»-ը դեբյուտացվել է New Zealand Singles Chart-ի 1-ին հորիզոնականւմ ։ '''
Տեսահոլովակ
«Beautiful Liar» տեսահոլովակը նկարահանվել է բրիտանացի ռեժիսոր Ջեյք Նավայի կողմից։ Տեսահոլովակը նկարահանվել է 2 օրվա ընթացքում ։ Ժամանակի սուղ լինելու պատճառով պարային համարները նախօրոք չեն փորձվել, շարժումների մեծ մասը մտածել է Շակիրան արևելյան պարերի տարրերի օգտագործմամբ
Տեսահոլովակի առաջին մասում Բիոնսեն և Շակիրան միմյանցից առանձին են գտնվում։ Սկզբում նրանց դեմքերը փակված են ծխով։ Տեսահոլովակում օգտագործվել են տարբեր ֆոներ՝ մայրամուտ, արևածագ, քամուց ծածանվող կտոր, բամբուկ, երկնագույն նեոնային լուսավորությամբ սենյակ և եզրափակիչ կայծակի տեսարան։ Տեսահոլովակի կապող տարրերն են հանդիսանում պորտապարի օգտագործմամբ պարային լրացումները, երգչուհիների նման սանրվածքը և սև պարային հագուստները, որոնք տեսահոլովակի ընթացքում չեն փոխվում։
«Beautiful Liar»-ի տեսահոլովակը ստացել է նոմինացիա 2007 թվականի BET Awards-ի ժամանակ, բայց զիջել է Բիոնսեի մեկ այլ՝ «Irreplaceable» տեսահոլովակին ։ MTV Video Music Awards մրցանակաբաշխության ժամանակ «Beautiful Liar»-ը ստացել է լավագույն դուետային կատարում մրցանակ  ։
Հավաստագրումներ
!scope="col" colspan="3"| Mastertone
Ծանոթագրություններ
Կատեգորիա:Զուգերգեր Կատեգորիա:Ֆեմինիստական երգեր Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Հերձանցք
Հերձանցք, բույսերի վերգետնյա օրգանների էպիդերմիսի միկրոսկոպիկ ճեղքանման անցք՝ շրջապատված երկու կիսալուսնաձև պարփակող բջիջներով։ Վերջիններս պարունակում են քլորոպլաստներ և ունեն անհամաչափ հաստացած պատեր (խոռոչին հարող ներքին պատերն ավելի հաստ են, քան արտաքինը)։ Յուրաքանչյուր հերձանցքի տակ գտնվում է ստորհերձանցքային օդային խոռոչ, կապված տերևի միջբջջային տարածությունների հետ, որոնցով կատարվում է օդափոխանակություն։ Պարփակող և դրանց կից էպիդերմիսի բջիջների ձևը, չափերը և փոխադարձ դասավորվածությունը տեսակի որոշման համար կայուն ձևաբանական հատկանիշներ են։ Հերձանցքներ կան բույսի քլորոֆիլ պարունակող վերգետնյա բոլոր մասերում, սակայն առավել բազմաթիվ են տերևի էպիդերմիսում (1 մմ2- ում՝ 100—300)։ Հերձանցքներն իրականացնում են գազերի և գոլորշու փոխանակությունն արտաքին միջավայրի հետ։ Դա կատարվում է հերձանցքային ճեղքի բացման և փակման միջոցով (հերձանցքային շարժում), ընդ որում շարժումները կախված են միջավայրի պայմաններից (լույս, ջերմություն, ապահովվածություն ջրով ևն)։ Հերձանցքները բացվում են պարփակող բջիջների պատերի անհամաչափ հաստության (ջուրը ծծելիս արտաքին պատերն ավելի են ձգվում, քան ներքինը, կորությունն ավելանում է, խոռոչը՝ բացվում), տուրգորի դարձելի փոփոխության (օսլան փոխարկվում է շաքարի և հակառակը) պատճառով։ Կարևոր դեր են խաղում նաև կալիումի իոնները։ Բույսերի մեծամասնության հերձանցքները բացվում են առավոտյան, կեսօրին ճեղքերը նեղանում են, երեկոյան՝ փակվում։ Բաց հերձանցքներով ածխաթթու գազը թափանցում է բույսի ներքին հյուսվածքները, իսկ ֆոտոսինթեզի ընթացքում գոյացած թթվածինը և ջրի գոլորշիներն անցնում են մթնոլորտ։
Կատեգորիա:Բույսի անատոմիա
Ջենովա
Ջենովա (նաև՝ Ճենովա; Genova), քաղաք Իտալիայում։ Լիգուրիա մարզի գլխավոր քաղաքն է և 608,676 բնակչությամբ Իտալիայի մեծությամբ 6-րդ քաղաքը ։ Քաղաքի տարածքը 243,60 կմ2 է։ Ջենովան Միջերկրական ծովի եվրոպական ամենամեծ քաղաքներից է և Իտալիայի գլխավոր նավահանգիստը։
Ջենովայի մականունն է la Superba (թարգ.՝ հոյակապը), որը պատճառ է քաղաքի փառավոր անցյալի և գեղեցիկ կառույցների։ Ջենովան նաև հայտնի ճանապարհորդ Քրիստափոր Կոլումբոսի ծննդավայրն է։
Ծանոթագրություններ
Կատեգորիա:Իտալիայի քաղաքներ Կատեգորիա:Իտալիայի համալսարանական քաղաքներ Կատեգորիա:Նավահանգստային քաղաքներ Կատեգորիա:Միջերկրական ծովի նավահանգիստներ
Wake Up (ալբոմ)
Wake Up, հարավկորեական BTS տղաների երաժշտական խմբի ճապոնական դեբյուտային ստուդիական ալբոմը։ Այն թողարկվել է 2014 թվականի դեկտեմբերի 24-ին։ Բաղկացած է 13 երգից, ներառյալ՝ «No More Dream», «Boy in Luv» և «Danger», ինչպես նաև՝ «The Stars » և « Wake Up» ճապոնական նոր երգերը։ Ալբոմը «Oricon» չարթերում զբաղեցրել է երկրորդ հորիզոնականը։
Սինգլներ
«Boy in Luv» թողարկվել է 2014 թվականի հուլիսի 16-ին որպես երկրորդ սինգլ և զբաղեցրել չորրորդ տեղը Ճապոնիայի սինգլային չարթերում ։ Առաջին շաբաթվա ընթացքում վաճառվել է ավելի քան 44 հազար օրինակ ։
Երրորդ և վերջին սինգլը՝ «Danger» թողարկվել է 2014 թվականի նոյեմբերի 19-ին։ Առաջին շաբաթվա ընթացքում վաճառքը կազմել է 49.124 օրինակ, ինչի շնորհիվ այն Oricon-ում զբաղեցրել է հինգերորդ հորիզոնականը ։
Փրոմոուշեն
Ալբոմի փրոմոուշենի համար խումբը մեկնում է Ճապոնիա՝ իրականացնելու համերգային անդրանիկ շրջագայությունը՝ 弾少年団1st JAPAN TOUR 2015 「WAKE UP: OPEN YOUR EYES: 2015 թվականի փետրվարի 10-ից 19-ը նրանք համերգներով հանդեն են եկել Տոկիոյում, Օսակայում, Նագոյայում և Ֆուկուոկայում. յուրաքանչյուր շոուում միջին հաշվով 25 հազար հանդիսատես է եղել ։
Արտաքին հղումներ
Կատեգորիա:2014 ալբոմներ Կատեգորիա:BTS խմբի ալբոմներ
Հյուպատոսություն
Հյուպատոսություն, պետության ներկայացուցչություն այլ պետության տարածքում գտնվող որևէ բնակավայրում, որը գլխավորում է հյուպատոսը։ Հյուպատոսության տեղն ու գործունեության շրջանակները որոշվում են հյուպատոսներ փոխանակող պետությունների փոխադարձ համաձայնությամբ։ Հյուպատոսությունը, որպես պետությունների փոխհարաբերության միջոց, գոյություն է ունեցել դեռևս մ.թ.ա., Հին Եգիպտոսում, Հին Հունաստանում և Հին Հռոմում։
Անտիկ շրջան
Ենթադրվում է, որ հայերը նույնպես հնագույն ժամանակներում իրենց հյուպատոսներն են ունեցել, աշխարհագրական դիրքի բերումով առևտևային և հյուպատոսական գործունեություն ծավալել ինչպես Հռոմի և Բյուզանդիայի, այնպես էլ՝ Պարթևական թագավորության, Պարսկաստանի և Արաբական խալիֆայության հետ։ Մովսես Խորենացու և Փավստոս Բուզանդի վկայությամբ Հայաստանում ընդունվել և կիրառվել են հյուրընկալության, պետական հովանավորության, արտասահմանցիներին արտոնություններ տրամադրելու սկզբունքներ, որով ապահովվել է օտարերկրացիների ազատ տեղաշարժը երկրի ներսում։
Միջնադարում
Պրոկոպիոս Կեսարացին (VI դ.), Գեորգիոս Կեդրենոսը (XI դ.) վկայում են, որ օտարերկրացիները Հայաստանում ունեցել են հյուպատոսական բնակավայրեր, Դվինի, Անիի և առևտրական այլ կենտրոնների արաբական համայնքներն օգտվել են ինքնավարության իրավունքից։ Հույներն Անիում ունեցել են հյուպատոս (կոնսուլ), որը վարել է նրանց գործերը։ Այդպիսի արտոնություններ և իրավունքներ են տրվել նաև արտասահմանում գտնվող հայ վաճառականներին։
Միջազգային հյուպատոսական մշտական գործող մարմիններ առաջին անգամ ստեղծվել են Միջերկրական ծովի արևելյան մասի երկրներում, այդ թվում՝ Կիլիկյան Հայաստանում, XII-XIV դդ.։ Դրանց գործունեությունը Կիլիկիայում ապահովվել է պետական երաշխիքներով։ Հյուպատոսներին տրվող իրավունքներն ու ազատությունները սահմանվել են պետությունների փոխադարձ համաձայնություններով։ Պահպանվել են 1201, 1215, 1288, 1289 թթ. պայմանագրերի քրիսովուլները (շնորհագրերը)՝ ջենովացիներին, 1201, 1245, 1271, 1307, 1321 և 1383-ի պայմանագրերը՝ վենետիկցիներին Կիլիկյան Հայաստանում արտոնություններ ընձեռելու մասին։ Պայմանագրեր են պահպանվել նաև Կատալոնիայի, Սիցիլիայի, Ֆլորենցիայի հետ հյուպատոսական գործունեություն իրականացնելու մասին։ Կիլիկյան Հայաստանում իրենց հյուպատոսներն են ունեցել նաև Պիզան, Պյաչենցը, Բրյուգեն, Կանդիան, Մոնպելիեն և այլ քաղաքներ ու պետություններ։ Հյուպատոսներն օգտվել են արտերկրայնության սեփական երկրի քաղաքացիներին վերաբերող քրեական և քաղաքացիական գործեր քննելու իրավունքներից, ունեցել են մշտական գործող հիմնարկներ, խորհըրդականներ և օգնականներ։ Դատական ֆունկցիաներ կատարելիս նրանց օգնել են ստորադաս դատավորները։ Հյուպատոսության կազմի մեջ էին նոտարները, դատական կատարածուները։
Առևտրային կայուն կապերն արտասահմանյան պետությունների հետ, ինչպես նաև հայկական համայնքների ստեղծումն այդ պետություններում հիմք են հանդիսացել հյուպատոսական նոր հաստատությունների ստեղծման, որոնք հանդես են եկել նաև որպես դիվանագիտական ներկայացուցչական մարմիններ այն երկրներում, որտեղ դրանք բացակայել են։ Հայ ազգային (հաճախ ինքնավար) համայնքներն ունեցել են խանութներ, շուկաներ, պահեստներ, հյուրանոցներ և պալատներ, ստեղծել են փողոցներ ու թաղամասեր, հայաբնակ գյուղեր և քաղաքներ։ XIII դարում Ջենովայում, Պիզայում և Վենետիկում կային «հայկական տներ» («Հայերի տներ», «Հայոց տուն», «Հայ տուն» ևն), որոնց իրավական դրությունը նույնն էր, ինչ արտասահմանյան հյուպատոսներինը։ Արտասահմանյան հայ հյուպատոսները վարչական և դատական ֆունկցիաներից բացի ունեին նաև քաղաքական ֆունկցիաներ. մեկնած երկրներում հանդես են եկել որպես հավատարմագրված դեսպաններ։
Նոր շրջան
Պետականության անկումից հետո բուն իմաստով հյուպատոսական գործունեությունը Հայաստանում ընդհատվել է, սակայն վաճառականության ընտրովի նույնանման մարմիններ գործել են նաև հետագայում։ Հայաստանի Առաջին Հանրապետությունը (1918-20) հյուպատոսություններ է ունեցել Եվրոպայի, Ասիայի, Ամերիկայի և Հյուսիսային Աֆրիկայի երկրներում, Ճապոնիայում, Մանջուրիայի, Հեռավոր Արևելքի քաղաքներում, Բեռլինում, Մանչեստրում, Մարսելում, Միլանում, Բելգրադում, Ժնևում, Կահիրեում, Ալեքսանդրիայում, Ադիս Աբեբայում, Օդեսայում, Բաթումում, Սուխումում, Վլադիկավկազում ևն։ Հայաստանի մայրաքաղաք Երևանում հյուպատոսություններ են ունեցել Վրաստանը, Ադրբեջանը, Իրանը, Իտալիան։ ԱՄՆ-ի և Մեծ Բրիտանիայի Հայաստանում ներկայացված օգնություն իրագործող կազմակերպություններն անհրաժեշտության դեպքում կատարել են նաև հյուպատոսությունների դերը։ Հայաստանում խորհրդային իշխանության հաստատումից հետո ՀԽՍՀ հյուպատոսություններ է ունեցել Բաթումում, Սուխումում, Պոլտորեցկում (այժմ՝ Աշգաբադ), Թավրիզում։ ԽՍՀՄ կազմավորումից հետո ՀԽՍՀ հյուպատոսությունները վերացվել են։
Հայաստանի անկախության հռչակումից (1991) հետո հանրապետությունը դիվանագիտական հարաբերություններ է հաստատել աշխարհի մի շարք երկրների հետ։ Երևանում գործող ԱՄՆ-ի, Ֆրանսիայի, Իրանի դեսպանությունները ունեն հյուպատոսական բաժիններ։ Հայաստանի Հանրապետության հյուպատոսները (1999-ին՝ 6), ինչպես նաև դեսպանությունները տարբեր երկրներում իրագործում են հյուպատոսություններին հատուկ ծառայություններ։
Կատեգորիա:Դիվանագիտություն
Աստերոիդների ցանկ (171501-171600)
Աստերոիդների ցանկ (171401-171500) * Աստերոիդների ցանկ * Աստերոիդների ցանկ (171601-171700)
|}
Ֆոկայի սյուն
Ֆոկայի սյուն (Colonna di Foca), կորնթական սյուն, կառուցված Հռոմի ֆորումում, Ռոստրայի առջև և 608 թվականին նվիրված բյուզանդական կայսր Փոկասին (602—610 թվականներ)։ Դարձել է Հռոմի ֆորումի ճարտարապետական համալիրի վերջին համալրումը։
13,6 մետր բարձրություն ունեցող սյունը, ստեղծված II դարում մ.թ.ա., կանգնեցվել է սպիտակ մարմարից չորսանկյուն պատվանդանի վրա, որը սկզբնապես օգտագործվել է որպես Դիոկղետիանոսի պատվին հուշարձանի համար։ Նրա հյուսիսային մասում գրությունը հայտնում է, որ հուշարձանը 608 թվականի օգոստոսի 1-ին Ռավեննայի էկզարխ Սմարագդը նվիրել է Փոկասին, սյան գագաթին տեղադրելով կայսրի ոսկե արձանը։
«Լավագույն, բարեգութ և ազնվազարմ պրինցեպսին, մեր տեր Փոկասին, անփոփոխ կայսրին, աստծո կողմից օծված, հաղթահերոս, մշտական օգոստոս, Սմարագդ, կայսերական արքունիքի նախկին ծառայապետ, պատրիկ և Իտալիայի էկզարխ, նվիրված նրա բարեգթությանը, նորին բարեպաշտության անհամար վաստակի համար և հանգստության համար, տիրած Իտալիայի նկատմամբ հոգատարության և ազատության պահպանման համար վերաբերմունքի կապակցությամբ, նորին գերազանցության այս արձանը, փայլող ոսկե փայլով, կանգնեցրեցի այս բարձր սյան վրա հանուն նրա մշտական փառքի և օծեցի օգոստոսի առաջին օրը, տեր հռչակման յոթերորդ տարում, նորին փարեգթության կոնսուլությունից հինգերորդ տարում»
Պատճառը, որի համար Փոկասը էկզարխի կողմից արժանացել է նման մեծարանքի, անհայտ է։ Հաճախ այն համարում են Փոկասի բարեհաճությունը Հռոմի պապերին, այդ թվում Բոնիֆացիոս IV -ին Հռոմի Պանթեոնի հանձնումը, օծված 609 թվականին որպես բոլոր նահատակների եկեղեցի, կոստանդնուպոլիսի պատրիարքին «Երկնային» անվանվելու արգելքը և այլն։ Բացառված չէ, որ արձանը կանգնեցվել է ի նշան այդ ժամանակ կայսրի Հռոմին նվիրվածության, երբ քաղաքին սպառնում էին լանգոբարդները կամ հանդիսացել է Փոկասին Սմարագդի անձնական երախտագիտության արտահայտում, ով նրան է վերադարձրել էկզարխի իշխանությունը։
610 թվականին Փոկասին տապալում են, նրա բոլոր պատկերները սկսում են նպատակադրված ոչնչացվել։ Նոր կայսր Հերակլիոս Ա-ի հրամանով 610 թվականի վերջին սյան վրայից գցվում է արձանը, նվիրատվական գրությունը ոչնչացվում։ Միջին դարերում ֆորումը դատարկության է մատնվում և լցվում է մոտակա բլուրների վրայից ողողված ապարով, սյունը մնում էր անվնաս և շարունակում էր վեր խոյանալ երկրի մակերևույթի վրա, պատվանդանը հայտնվում է թաղված ողողատների տակ։ XVIII դարի վերջին այն դրանցից մաքրվում է։
Աղբյուրներ
Կատեգորիա:Հռոմի տեսարժան վայրեր Կատեգորիա:Իտալիայի հուշարձաններ
Ժողովածու (749)
Ծանոթագրություններ
Կատեգորիա:Մատենադարանի ձեռագրեր
Յայլաջիկ
Յայլաջիկ, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր
Կրեմոնա (գավառ)
Կրեմոնա (նահանգ) (Provincia di Cremona, Pruvincia de Cremuna), նահանգ Իտալիայում։ Գտնվում է Լոմբարդիա մարզում։ Նահանգի մայրաքաղաքը Կրեմոնա (Cremona, Cremùna, Cremona) քաղաքն է։
Բնակչությունը կազմում է 361 386 մարդ, խտությունը՝ 204,12 մարդ/կմ²։ Զբաղեցնում է 1 770,46 կմ² մակերես։ Կազմված է 115 կոմունաներից ։
Ծանոթագրություններ
Կատեգորիա:Իտալիայի գավառներ
Պղպեղ
Տաքդեղ (պարսկերեն-Պղպեղ),(Capsicum), մորմազգիների ընտանիքի ուտելի մշակաբույս։
Պղպեղի տարատեսակները
Պղպեղը պատկանում է մորմազգիների ընտանիքին (պտուղները խոշոր և գունավոր են), ունի մոտ 700 տեսակ, որոնցից մի մասը աճեցվում է պտուղներից կծու համեմունքներ պատրաստելու նպատակով, օրինակ՝
Հետաքրքիր փաստեր պղպեղի մասին
Պղպեղը Ամերիկայից Եվրոպա է բերել Քրիստափոր Կոլումբոսը։ Մեքսիկայի տարածքում ապրող ացտեկները ևս ժամանակին սննդի մեջ ծեծած պղպեղ էին ավելացնում։ Հայրենիքում՝ Կենտրոնական և Հարավային Ամերիկայում, նաև Ֆլորիդայում (ԱՄՆ) պղպեղը աճում է որպես վայրի բույս։ Դրանք բազմամյա ոչ խոշոր թփեր են՝ կարմիր, նարնջագույն, դեղին գույներով և արտաքին տեսքով միմյանցից տարբեր։
Բանջարեղենի պղպեղները, որոնց նաև անվանում են բուլղարական (չնայած որևէ կապ չկա այդ երկրի հետ), բավական տարածված են և վիտամիններով շատ հարուստ՝ B1, B2, PP և այլն։ Հատկապես կանաչ պղպեղի մեջ վիտամին C-ի պարունակությունը ամենաշատն է։ Գերադասելի է այն ուտել հում վիճակում։ Դեղին, կարմիր, նարնջագույն պղպեղները հարուստ են բետտա-կարոտինով, որը նախապահպանում է սրտային հիվանդություններից և քաղցկեղի որոշ տեսակներից։ Բացի այդ, կարմիր պղպեղը մյուսների համեմատ ավելի քաղցր է և զգալի քանակությամբ պրովիտամին A է պարունակում։
Պտղին կծվություն է հաղորդում ալկալոիդային կապսաիցին նյութը։ Չոր կարմիր պղպեղում մոտ 2 տոկոս կապսաիցին կա։ Կծու կարմիր պղպեղը նաև A և C վիատմիններ, շաքար, սպիտակուց և հանքանյութեր է պարունակում, ուստի այն շատ օգտակար է։ Այս պղպեղում առկա կապսաիցինը բարելավում է արյան շրջանառությունը։ Կարմիր կծու պղպեղում պարունակվող ալկալոիդները նպաստում են օրգանիզմում սերոտոնինի սինթեզին, ինչի ազդեցությամբ ուրախության զգացողություն է առաջանում։ Այս պատճառով կծու պղպեղ օգտագործել խորհուրդ է տրվում ընկճախտի հակում ունեցող մարդկանց։ Ամենահայտնի կծու պղպեղներից մեկը՝ չիլին, նպաստում է կալորիաների այրմանը. այն խորհուրդ է տրվում նիհարել ցանկացողներին։ Ցանկացած ուտեստի մեջ մի քիչ չիլին մոտ 45 կալորիա է այրում։ Այն օգտագործվում է ախորժակը, արյան շրջանառությունը, մարսողությունը բարելավելու և տաքացնող քսուքներ պատրաստելու համար։
Մարինացված պղպեղ
Բաղադրիչներ
Պղպեղները լվանալ, մաքրել։ Սխտորը մաքրել, չորս մասի բաժանել ամեն պճեղը։ Չիլին մաքրել և կտրատել։ Քացախը խառնել 375 մլ ջրին, ավելացնել անիսոնի օղին, աղը, շաքարավազը, չիլին, սխտորը, եռացնել։ Մարինադի մեջ գցել պղպեղները, եփել 3 րոպե։ Ավելացնել դափնու տերևը։ Մարինացված բանջարեղենը լցնել մաքուր բանկաների մեջ, փակել։ Թողնել գոնե մեկ շաբաթ, որպեսզի համերը միախառնվեն։ Կարելի է պահել սառնարանում մոտ վեց ամիս։
Տես նաև
Կատեգորիա:Մորմազգիներ Կատեգորիա:1753 թվականին նկարագրված բույսեր
Շուրիշկանի Ավետարան
Պատմություն
Գրվել է 1498 թվականին Վանի Քաջբերունիք գավառի Ասպիսնակ գյուղում (322 թերթ, 18 x 13 սմ), գրիչ՝ Բարսեղ քահանա, պատվիրատու՝ իշխան Թուրվանդա։ Ավետարանը պատկերազարդված է 3 դիմապատկերով (Մատթեոս, Մարկոս և Հովհաննես ու Պրոքորոն), լուսանցազարդերով, կիսախորան-անվանաթերթերով։ Կազմը կաշեպատ ստվարաթղթից է՝ արծաթե բարձրաքանդակ ակնակուռ կրկնակազմով, աստառը՝ թղթից և մետաքսից։
1603-1604 թվականներին Շահ Աբբասի բռնի տեղահանվածներից Տեր Գրիգորի ընտանիքը Ավետարանը տեղափոխել է Պարսկաստանի Փերիա գավառի Շուրիշկան գյուղ (այստեղից էլ՝ անվանումը)՝ Սբ Բարսեղ Կեսարացու վանք, որտեղ այն մնացել է 370 տարի ։ 1971 թվականին Ավետարանի ժառանգորդներ Ներսես և Մաթևոս Ծառուկյանները հայրենադարձել են և «Շուրշկանի ավետարան» նվիրել Մատենադարանին (ձեռ. № 10599)։
2002 թվականից ամեն տարի Սուրբ Զատկին հաջորդող կիրակի օրը «Շուրիշկանի ավետարան» Մատենադարանից տարվում է Մուղնու Սուրբ Գևորգ եկեղեցի, որպեսզի ուխտավորները հաղորդակցվեն Ավետարանի հրաշագործ զորությանը  ։
Արտաքին հղումներ
Կատեգորիա:Մատենադարանի ձեռագրեր
Օքսֆորդ շրջան (Մեն)
Օքսֆորդ շրջան (Oxford County), ԱՄՆ Մեն նահանգի 16 վարչական միավորներից մեկը։ Ընդհանուր տարածությունը 5.633 կմ² է, բնակչությունը՝ 57.833 մարդ (2010 թ. տվյալներով)։ Շրջկենտրոնն է Փարիզ բնակավայրը։ Կազմավորվել է 1805 թ.։
Կատեգորիա:Մենի շրջաններ
Զամոշչե (գյուղ, Դեմիդովսկի շրջան)
Զամոշչե (Замощье), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դեմիդովսկի շրջանի բնակավայրեր
Գերմանական ֆուտբոլի միություն
Գերմանիայի ֆուտբոլի ֆեդերացիա (Deutscher Fußball-Bund, DFB), գերմանական ֆուտբոլային պետական կառույց է։ Այն ՖԻՖԱ-ի և ՈՒԵՖԱ-ի հիմնադիր անդամ է։ Ֆեդերացիան վերահսկում և կազմակերպում է Գերմանիայի հիմնական ֆուտբոլային մրցաշարերը, ինչպես նաև տղամարդկանց, կանանց և երիտասարդական հավաքականները։
Պատմություն
Գերմանիայի ֆուտբային միությունը հիմնադրվել է 1900 թ.-ի հունվարի 28-ին Լայպցիգում։
Արտաքին հղումներ
Կատեգորիա:Ֆուտբոլը Գերմանիայում
Ժամանակավոր մայրաքաղաքի հիշատակի թանգարան
Ժամանակավոր մայրաքաղաքի հիշատակի թանգարան, թանգարան է Հարավային Կորեայի Բուսան քաղաքում։ Շինությունը օգտագործվել է Հարավային Կորեայի նախագահի` Լի Սին Մանի կողմից, երբ Բուսանը Հարավային Կորեայի մայրաքաղաքն էր Կորեական պատերազմի ժամանակ ։
Թանգարանն ի սկզբանե օգտագործվել է որպես Գյոննամամ նահանգի նահանգապետի պաշտոնական նստավայր՝ 1926 թվականի օգոստոսի 10-ին դրա ավարտից ի վեր։ 3 տարով Բուսանը Կորեայի ժամանակավոր մայրաքաղաքն էր` Կորեական պատերազմի ժամանակ։ Այս ժամանակահատվածում շինությունը օգտագործվում էր որպես նախագահի նստավայր։
1984 թվականին այս շինությունը դարձել է Ժամանակավոր մայրաքաղաքի հիշատակի թանգարան և ցուցադրել է նկարներ և այլ ցուցանմուշներ Կորեական պատերազմից։
Այս շինությունը վերանորոգվել է 2000 թվականի ապրիլից մինչև 2001 թվականի նոյեմբեր` դրանից հետո ստանանալով ներկայիս տեսքը։ Վերանորոգման ժամանակ ավելացվել է Լուսանկարչական պատկերասրահ բաժինը։ Պատկերասրահում կա Կորեական պատերազմի լուսանկարների հավաքածու։
Ժամանակավոր մայրաքաղաքի հիշատակի թանգարանը Բուսանի Մետրոպոլիտեն քաղաքի թիվ 53-րդ Նախագծված ցուցանմուշն է։
Մատրիցի ռանգ
m տողերով և n սյուներով A մատրիցի տողերի (սյուների) համակարգի ռանգ են անվանում գծորեն անկախ տողերի (սյուների) առավելագույն թիվը։ Մի քանի տող (սյուն) անվանում են գծորեն անկախ, եթե նրանցից յուրաքանչյուրը չի կարող գծորեն ներկայացվել մյուսների միջոցով։ Տողերի համակարգի ռանգը միշտ հավասար է սյուների համակարգի ռանգի հետ, և այդ թիվն անվանում են մատրիցի ռանգ։
Մատրիցի ռանգ, տվյալ մատրիցի մինորների կարգերից առավելագույնը, որը հավասար չէ զրոյի։
Սովորաբար A մատրիցի ռանգը նշանակում են  կամ ։
Սահմանում
Ենթադրենք, ֊ը ուղղանկյուն մատրից է։
Այդ դեպքում ըստ սահմանման A մատրիցի ռանգը հավասար է՝
Թեորեմ (ռանգերի որոշման ճշտության մասին) Ենթադրենք k կարգի մատրիցի բոլոր մինորներրը հավասար են զրոյի (M_k=0)։ Այդ դեպքում, եթե դրանք գոյություն ունեն։
Օրինակներ
Այս մատրիցի ռանգը հավասար է 2֊ի․ առաջին երկու տողերը գծորեն անկախ են, ուստի մատրիցի ռանգի նվազագույն արժեքը 2 է։ Բայց բոլոր երեք տողերը գծորեն կախված են (առաջինը հավասար է երկրորդի և երրորդի գումարին), ուստի ռանգը 3֊ից փոքր պետք է լինի։
A մատրիցի ռանգը 1 է․ այն ունի ոչ զրոյական սյուներ, ուստի ռանգը դրական է։ Բայց սյուների ցանկացած երկուսը գծորեն կախված են։ Նմանապես, A֊ի վերադասավորման արդյունքում ստացված
մատրիցի ռանգը հավասար է 1֊ի։ Իսկապես, քանի որ A֊ի սյուների վեկտորները A^T֊ի տողերի վեկտորներն են, մատրիցի սյուների և տողերի ռանգերի հավասարության պայմանը համարժեք մատրիցի և իր վերադասավորության ռանգերի հավասարության պայմանին, այսինքն, ։
Գծային ձևափոխությունները և մատրիցի ռանգը
Ենթադրենք A֊ն m \times n չափի մատրից է C (կամ R) դաշտի վրա։ Ենթադրենք T֊ն գծային ձևափոխությունը է, որը համապատասխանում է A֊ին ստանդարտ բազիսում․ դա նշանակում է, որ T(x)=Ax։ A մատրիցի ռանգը T ձևափոխության արժեքների տարածքի մեծությունն է։
Մեթոդներ
Գոյություն ունեն ռանգի որոշման մի քանի մեթոդներ։
Կատեգորիա:Գծային հանրահաշիվ
Պապորոտնի (Ապշերոնսկի շրջան)
Պապորոտնի (Папоротный), խուտոր Ռուսաստանի Դաշնության Կրասնոդարի երկրամասի Ապշերոնսկի շրջանի կազմում։
Արտաքին հղումներ
Կատեգորիա:Ռուսաստանի խուտորներ Կատեգորիա:Կրասնոդարի երկրամասի Ապշերոնսկի շրջանի բնակավայրեր
Արցախ-Հայաստան կազմակերպություն
Արցախ-Հայաստան հասարակական-քաղաքական կազմակերպություն։ Ստեղծվել է 1988 թվականին (գրանցվել է 1992 թվականին) Երևանում։ Նախաձեռնողներն ու հիմնադիրներն էին Ս. Աբրահամյանը, Լ. Այզումանյանը. Լ. Աղալովյանը (նախագահ՝ 1987-1996 թվականներին), Ռ. Բեգլարյանը, Ս. Մեղքրականը (նախագահ՝ 1996 թվականից). Ս. Սուլեյմանյանը և ուրիշներ։ «ԱՂ»-ի գլխավոր նպատակն է համախմբել հայ ժողովրդի ուժերը Արցախի ազատագրման, անկախության ամրապնդման, սոցիսդտնտեսական զարգացման և համազգային այլ խնդիրների լուծման համար։ Կազմակերպությունը մասնաճյուղեր ունի Մասիսում, Եղվարդում, Չարենցավանում-Հրազդանում և Վանաձորում։
Գործունեությունը
Արցախյան պատերազմի տարիներին կազմակերպել է կամավորական ջոկատներ, ԼՂՀ առաքել սննդամթերք և հանդերձանք, զբաղվել փախստականների տեղավորման և նյութական օժանդակության հարցերով։ Հանդես է եկել քաղաքական հայտարարություններով՝ ի պաշտպանություն Արցախի հիմնախնդրի արդարացի լուծման, նամակներով դիմել խոշոր տերությունների ղեկավարներին, հանդիպել ՀՀ-ում հավատարմագրված դեսպանների, ՄԱԿ-ի ներկայացուցիչների հետ։ Մերժել է Արցախի հարցի «փուլ առ փուլ» լուծման տարբերակը։ Հրատարակել է Արցախը հայկական տարածք լինելու մասին հիմնավոր գիտական հոդվածներ, գրքեր, կազմել քարտեզներ։ «Ա-Հ.» նպաստել է Արցախի պետական համալսարանի բացմանը։
1994 թվականից «Ա-Հ.» աշխատանքներ է տանում ԼՂՀ տնտեսության վերականգնման, զարգացման. բնական պաշարների արդյունավետ օգտագործման, ՀՀ-ի հետ ինտեգրման բնագավառներում։
Կատեգորիա:Հասարակական կազմակերպություններ
Մոլեկուլային շարժիչ
Մոլեկուլային շարժիչ, բջջի ներսում կամ բջիջների միջև քիմիական նյութեր փոխադրող մեքենաներ։ Տեղաշարժվում են միկրոխողովակների վրայով, սովորաբար մեկ ուղղությամբ. բջջի կորիզից դեպի դուրս կամ հակառակը։ Հայտնի են տասնյակից ավել տեսակներ։ Կոչվում են նաև նանոռոբոտներ
Սուսլովցի
2001 թվականի տվյալներով Սուսլովցի գյուղում բնակվում էր 692 մարդ։ Բնակավայրը զբաղեցնում է 2503 կմ² տարածք։ Բնակչության խտությունը կազմում էր 276,47 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Լետիչևի շրջանի բնակավայրեր Կատեգորիա:Ուկրաինայի գյուղեր
Ֆյոդորովկա (գյուղ, Վլադիմիր-Վոլինի շրջան)
Ֆյոդորովկա (Федорівка), գյուղ Ուկրաինայի Վոլինի մարզի Վլադիմիր-Վոլինի շրջանում։ Հիմնադրվել է 1289 թվականին։
2001 թվականի տվյալներով Ֆյոդորովկա գյուղում բնակվում էր 569 մարդ։ Բնակավայրը զբաղեցնում է 1527 կմ² տարածք։ Բնակչության խտությունը կազմում էր 372,63 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Վլադիմիր-Վոլինի շրջանի բնակավայրեր Կատեգորիա:Ուկրաինայի գյուղեր Կատեգորիա:1289 թվականին հիմնադրված բնակավայրեր
Ժողովածու (525)
Ժողովածու (525), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 525 թվի տակ։ Ձեռագիրը գրվել է 18-րդ դարում Հակոբ դպրիկ գրիչի և ոմն անանունի կողմից, Սուրբ Կարապետում (Մուշ)։ Գրված է թղթի վրա, որը ունի 19․2x13 չափս։ Ձեռագիրը կազմված է 592 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարաններ՝ գրչի 318ա ։
Ծանոթագրություններ
Կատեգորիա:Մատենադարանի ձեռագրեր
Գեորգ Ա Բյուրականցի
Գեորգ Ա Բյուրականցի (ծննդյան թվականն անհայտ է — 795 թվական), Հայոց կաթողիկոս 792 թվականից։ Հաջորդել է Սողոմոն Ա Գառնեցուն։ Նրա մասին պահպանվել են կցկտուր տեղեկություններ (Հովհաննես Դրսախանակերացու, Ստեփանոս Տարոնեցու, Սամվել Անեցու, Կիրակոս Գանձակեցու և ուրիշ մատենագիրների մոտ)։ Որպես նրա ծննդավայր հիշատակվում են Արագածոտն գավառի Բյուրական, Օշական և Աշտարակ գյուղերը, սակայն ընդունված է Գեորգ Ա-ին անվանել «Բյուրականցի»։
Ծանոթագրություններ
Կատեգորիա:Ամենայն Հայոց Կաթողիկոսներ
Մայրենի (հանդես)
Պատմություն
Լույս է տեսել 1966-1995 թվականներին (մինչև 1982 թվականը եղել է «Սովետական մանկավարժ» ամսագրի հավելված, 1966-1990 թվականներին կոչվել է «Հայոց լեզուն և գրականությունը դպրոցում») Երևանում։ Խմբագիրներն են եղել Ռոմա Դալլաքյանը, Պատվական Խաչատրյանը, Միքայել Մկրտչյանը, Դավիթ Գասպարյանը, Լյուդվիգ Կարապետյանը, Լավրենտի Միրզոյանը, Անահիտ Ադամյանը։
Պարբերականը լուսաբանել է հայոց լեզվի և գրականության ուսուցման մեթոդիկայի, խոսքի զարգացման, մայրենիի անաղարտության պահպանման հարցեր։ Վերջին շրջանում ավելի հաճախ անդրադարձել է հայոց պատմության, մանկավարժության և փիլիսոփայության հարցերին, տպագրել սփյուռքահայ հեղինակների անտիպ գործեր։
Կատեգորիա:Հայկական պարբերականներ
G.o.d
g.o.d (Ջի-օ-դի, 지오디), հարավկորեական տղաների երաժշտական խումբ՝ կազմված հինգ երգչից։ Խմբի անվանումը Groove Over Dose-ի հապավումն է ։
Արտաքին հղումներ
Կատեգորիա:1999 հիմնադրված երաժշտական խմբեր Կատեգորիա:Հարավկորեական երաժշտական խմբեր
(4378) Վոյգտ
(4378) Վոյգտ (Voigt), աստերոիդ աստերոիդների հիմնական գոտում։ Հայտնաբերվել է 1988 թվականի մայիսի 14-ին Վերներ Լանդգրաֆի կողմից Լա Սիլյայում ։
Միջին հեռավորությունը Արեգակից կազմում է 2,68025 ա. մ., առավելագույնը մոտենում է 2,026 ա. մ. հեռավորության վրա և հեռանում 3,3345 ա. մ. ։ Արեգակի շուրջ մեկ ամբողջական պտույտ է կատարում 1602,73 երկրային օրվա ընթացքում, իր ուղեծրով շարժվելով միջինում 0,224616 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,98° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Վերներ Լանդգրաֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Առակ մեղուների մասին
«Առակ մեղուների մասին» կամ «Ազնիվ արատներ - հասարակական շահույթ» (The Fable of the Bees: or, Private Vices, Publick Benefits, 1714 թվական), անգլիացի գրող Բեռնարդ դե Մանդևիլի ստեղծագործությունը ։